Radha

Si Radha (Sanskrito: राधा, IAST: Rādhā), inaapod man na Radhika, sarong Hindung diosa asin pangenot na konsorto kan dios na si Krishna.

Siya sinasamba bilang an diosa nin pagkamoot, kabootan, pakikidamay, asin debosyon. Siya an avatar kan diyosang si Lakshmi asin inaapod man na pamayo kan Gopis (milkmaids). Durante kan pagkahoben ni Krishna, siya minalataw bilang an saiyang mamomoton asin kaibaiba. An dakol na tradisyon asin teksto nagtatao ki Radha kan posisyon na daing kasagkoran asin agom ni Krishna. Si Radha, bilang an supremong diosa, ibinibilang na babaeng katimbang asin an panlaog na potensya (hladini shakti) ni Krishna, na nag - eerok sa Goloka, an langitnon na erokan ni Radha Krishna. Sinasabing si Radha nag-iba ki Krishna sa gabos niyang inkarnasyon.

Sa Radha Vallabh Sampradaya asin Haridasi Sampradaya, solamente si Radha an sinasamba bilang an supremong dios. Saen man, siya sinasamba bilang pangenot na konsorte ni Krishna sa Nimbarka Sampradaya, Pushtimarg, Swaminarayan Sampraya, Mahanam Sampraday, Swaminarayan Sampradaya, Vaishnava Sahajiya, asin Gaudiya Vaishnavismo na hiroan na katakod kan Chaitanya Mahprabhu. Si Radha linaladawan man bilang an babaeng bersyon ni Krishna. An kumpleanyo ni Radha sineselebrar taon - taon bilang Radhashtami.

Nainspirar niya an kadakol na mga literaryong gibo asin an saiyang bayleng Raslila kaiba si Krishna nagpasabong nin dakol na klaseng arte sa pagperform.

 Toltolan